इस अध्ययन के कुछ समय पहले भारतीय मूल की आयुर्वेदाचार्य सुश्री प्रतिमा रायचुर ने अमेरिका के ही ओहियो विवि में वैदिक ऋचाओं से जुड़ा एक प्रयोग किया। इसमें पाया गया कि वेदों की ऋचाओं के उच्चारण से कैंसर की कोशिकाओं की वृद्धि धीमी पड़ जाती है। इसका प्रयोग चूहों पर करके देखा गया। इस तरह के मरीजों को कीमोथैरेपी की भारी खुराक दी जाती है,साथ ही आॅटो लोगस स्तंभ कोशिकाओं का प्रत्यारोपण भी किया जाता है। यदि इन मरीजों को म्यूजिक थैरेपी मसलन संगीत पद्धति के माध्यम से वेदों की ऋचाएं सुनाई जाएं तो मरीजों की उद्धिग्नता कम होती है और कीमोथेरेपी का कष्ट भी झेलना नहीं पड़ता है। चूहों पर सफल प्रयोग के बाद प्रतिमा ने यही प्रयोग कैंसर से ग्रस्त अपने पिता पर भी किया था। उनके पिता को मायलोमा था। यह एक तरह का अस्थि-मज्जा कैंसर होता है।